Predmet nabave je izbor izvođača radova za rekonstrukciju/izgradnju vodovoda u ulicama **A. T. Mimare, V. Mačeka i V. Frajtića** u Bjelovaru. Zbog dotrajalosti postojećih cjevovoda potrebno je rekonstruirati 273 m cjevovoda u Ulici A. T. Mimare, 355,93 m cjevovoda u Ulici V. Mačeka i 118,96 m cjevovoda u Ulici V. Frajtića. U sklopu projekta rekonstrukcije vodovoda u Ulici A. T. Mimare predviđena je i izgradnja novog cjevovoda u prilaznim ulicama dužine 138 m. Ukupno će se **rekonstruirati/izgraditi 885,89 m cjevovoda**.

Novo izgrađene cjevovode potrebno je spojiti kako slijedi:

* rekonstruirani/izgrađeni cjevovod u ulici A.T.Mimare spojiti na postojeći cjevovod lj.ž. ɸ150 u ulici Jakova Gotovca i završni PH u Ulici V. Jurčića
* rekonstruirani cjevovod u ulici Vlatka Mačeka spojiti na postojeće cjevovode PEHD ɸ160 mm u ulici M. Bogovića i lj.ž. ɸ 150 mm u ulici Matije Gupca
* rekonstruirani cjevovod u djelu ulice Vladimira Frajtića spojiti na postojeći cjevovod PEHD ɸ 110 mm u ulici V. Frajtića i na cjevovod PEHD ɸ 160 mm na Trgu hrvatskih branitelja

Sav građevinski materijal i sav monterski materijal, te uređaji i oprema se dobavljaju i dopremaju, a sav potreban rad se izvodi u skladu s ugovornim uvjetima i opisima u pojedinim stavkama ovog troškovnika, te Općim tehničkim uvjetima za radove u vodnom gospodarstvu (objavljenim na: www.voda.hr).

Jedinična cijena za radove iz pojedinih stavaka ovog troškovnika sadrži sav potreban rad i materijal, ukrcaj, prekrcaj, vanjske i unutrašnje transporte i sve potrebne pripomoći da se stavka izvede u cijelosti prema opisu dotične stavke u troškovniku i opisima odnosnih radova u tehničkom opisu i programu kontrole i osiguranja kvalitete.

Nepoznavanje cjelovitog projekta (nacrti, tehnički opis, program kontrole i osiguranja kakvoće, troškovnik) neće se prihvatiti kao razlog za povišenje jediničnih cijena ili grešaka u izvedbi.

Obračun radova provodi se prema tehničkim normativima i njihovim dopunama. Za slučaj da opis pojedinih radova u troškovniku po mišljenju Izvođača ili bilo kojeg zainteresiranog trećeg lica nije potpun, Izvođač je dužan izvesti radove prema pravilima građenja i postojećim uzancama, odnosno tehničkim uvjetima izvođenja, a da ni s tog naslova nema pravo na bilo kakvu odštetu ili promjenu jedinične cijene dane u troškovniku, osim ako to nije posebnim podneskom naglasio prilikom davanja ponude. U slučaju nedovoljno ili nejasno opisanog načina, vrijede obračunavanja prema građevinskim normama iz 1952. godine i njihovim kasnijim dopunama. Za sav upotrijebljeni materijal mjerodavne su važeće hrvatske norme (HRN), a u slučaju nepostojanja redoslijedom EN, ISO, IEC, DIN, VDE, BS, ASTM, ASME, ANSI, AISI.

Sve izmjene u projektu, opisu radova i jediničnim cijenama mogu uslijediti samo uz suglasnost nadzornog inženjera i Naručitelja. Isto vrijedi u slučaju pojavljivanja bilo kakvih nepredviđenih okolnosti tijekom građenja.

Radove treba izvesti točno prema opisu iz troškovnika, a u stavkama gdje nije objašnjen način rada i posebne osobine finalnog produkta, Izvođač je dužan pridržavati se uobičajenog načina rada, uvažavajući odredbe važećih standarda, uz obvezu kvalitetne izvedbe svih ugovorenih radova.

Osim toga, Izvođač je obvezan pridržavati se uputa nadzornog inženjera u svim pitanjima koja se odnose na izbor i obradu materijala i način izvedbe pojedinih detalja, ukoliko to nije već detaljno opisano troškovnikom, a naročito u slučajevima kada se zahtjeva izvedba van propisanih standarda.

Cijene pojedinih radova moraju sadržavati sve elemente koji određuju cijenu gotovog proizvoda, a u skladu sa odredbama troškovnika. Ako izvođač sumnja u valjanost ili kvalitetu nekog propisanog materijala i drži da za takvu izvedbu ne bi mogao preuzeti odgovornost, dužan je o tome obavijestiti

Projektanta i nadzornog inženjera s obrazloženjem i dokumentacijom. Konačnu odluku donosi projektant u suglasnosti s nadzornim inženjerom, nakon proučenog prijedloga Izvođača.

Jedinične cijene pojedinih stavaka zaračunate su sa cjelokupnom vrijednosti materijala uključujući montažu, transport, zaštitnu ogradu pri izradi iskopa i sl.

Izvođač je dužan održavati gradilište čistim uz svakodnevno čišćenje od ostataka materijala i smeća.

Svi sudionici u gradnji moraju se pridržavati odredbi propisanih Zakonom o prostornom uređenju (NN 153/13) i Zakonom o gradnji (NN 153/13) te ostalom relevantnom zakonskom regulativom.

Ponuditeljima se sugerira detaljan uvid u projektnu dokumentaciju, kako bi stekli realnu sliku o projektu.